  Виталий Пронин В. Зарецкихез Россиысь устоез гырись луэменыз ӟечкылало А. Соловьев но А. Ткачев.Арлы быдэ шаерамы ортчо Гурт шудонъёс. Туэ соосты усьтонэ пыриськиз Россиысь гурт удысъя министр Александр Ткачев.Удмуртилэн Тӧроез Александр Соловьев пусъемъя, шудонъёсы пыриськыны мылкыд карисьёс арысь аре йыло. Вормисе потэмъёс ёросазы зэмос геройёс луо. Спортсменъёсын оградын таяз радэ данъязы Вавож ёросысь «Удмуртия» хозяйствоысь механизаторез Вадим Зарецкихез. Удмурт воргорон уго  Тюмень улосвылын ортчем Россиысь гырисьёс пӧлын 5-тӥяз чемпионатын вормиз. Александр Ткачев гырисьлэсь кизэ кутылӥз, чемпион луэменыз ӟечкылаз но солы «Патриот» УАЗ машиналэсь усьтонъёссэ сётӥз. Озьы ик Вадим Зарецкихез пусйизы Удмуртилэн Данъян грамотаеныз. Вадим шумпотэменыз киоссэ ик выллань ӝутӥз. Чемпионатын утэм машиназэ со татысен гинэ адӟиз - сюрес кузен, машинаез беромысагес вуиз. Шумпотэмезлэн мукет мугез но вань: туэ сӥзьыл дасяське Англие - дуннеысь гырисьёс пӧлын кужымзэ мертаны.- Выль вормонъёс но рекордъёс спортивной бусыын но вожвылъяськонъёсын гинэ медаз луэ - огсыр улонын, шаердэс азинтонын мед шӧдӥськозы, - шуиз А. Ткачев.Елена Сараматова Теги: Вавожёрос  